Document ID: 32001R0189

Komission asetus (EY) N:o 189/2001,
annettu 30 päivänä tammikuuta 2001,
Ranskan merentakaisten departementtien humalanhankintaa koskevien erityistoimenpiteiden soveltamista koskevista yksityiskohtaisista säännöistä annetun asetuksen (EY) N:o 1771/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91(1), sellaisena kuin se on viimeksi muutettuna asetuksella (EY) N:o 2826/2000(2), ja erityisesti sen 2 artiklan 6 kohdan,
sekä katsoo seuraavaa:
(1) Komission asetuksessa (EY) N:o 1771/96(3), sellaisena kuin se on viimeksi muutettuna asetuksella (EY) N:o 2797/1999(4), vahvistetaan Ranskan merentakaisten departementtien humalan, joka vapautetaan tuontitullista tai joka saa muualta yhteisöstä tuotaville tuotteille myönnettävää yhteisön tukea, arvioidun hankintataseen määrät sekä tuen määrä. Kyseiset määrät olisi määriteltävä jaksolle 1 päivästä tammikuuta 2001 31 päivään joulukuuta 2001.
(2) Tämä asetus tulee voimaan sen jälkeen, kun todistushakemusten jättämiselle asetettu määräaika umpeutuu tammikuussa 2001. Jotta Ranskan merentakaisiin departementteihin suuntautuvat tavarantoimitukset eivät katkeaisi, on syytä poiketa asetuksen (EY) N:o 1771/96 4 artiklan 1 ja 2 kohdan säännöksestä ja sallia vain mainitun kuukauden ajaksi todistushakemusten jättäminen 5 työpäivän kuluessa tämän asetuksen voimaantulosta sekä vahvistaa todistusten antamisen määräajaksi tämän asetuksen voimaantulon jälkeiset 10 työpäivää.
(3) Tässä asetuksessa säädetyt toimenpiteet ovat humalan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1771/96 1 artikla seuraavasti:
" 1 artikla
Asetuksen (ETY) N:o 3763/91 2 artiklan soveltamiseksi CN-koodeihin 1210 ja 1302 13 00 kuuluvan humalan, joka vapautetaan Ranskan merentakaisiin departementteihin tuotaessa tuontitullista tai joka saa muualta yhteisöstä tuotaville tuotteille myönnettävää yhteisön tukea, arvioidun hankintataseen määrä vahvistetaan 15 tonniksi ajanjaksoksi 1 päivästä tammikuuta 2001 31 päivään joulukuuta 2001. Tämä määrä jaetaan liitteen mukaisesti.
Ranskan viranomaiset voivat muuttaa tätä jakoa vahvistetun kokonaismäärän rajoissa. Tällöin heidän on ilmoitettava muutoksesta komissiolle."
2 artikla
Poiketen siitä, mitä asetuksen (EY) N:o 1771/96 4 artiklan 1 kohdassa säädetään, tammikuun 2001 ajaksi todistushakemukset on jätettävä toimivaltaiselle viranomaiselle viimeistään 5 työpäivän kuluttua tämän asetuksen voimaantulosta.
Poiketen siitä, mitä asetuksen (EY) N:o 1771/96 4 artiklan 2 kohdassa säädetään, tammikuun 2001 ajaksi todistukset on annettava viimeistään 10 työpäivän kuluttua tämän asetuksen voimaantulosta.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 2001.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä tammikuuta 2001.

Labels: 3
18
17